De andre europæiske jøder var i mellemtiden for en stor dels vedkommende deporteret. De norske jøder var deporteret i 1942, og rygterne om koncentrationslejrene og gaskamrene var nået til Danmark, der havde en anelse om, hvad der var i vente. Den tyske rigsbefuldmægtigede i Danmark, [[Werner Best]], skrev den [[8. september]] 1943 et meget omdiskuteret telegram til udenrigsministeriet i [[Berlin]], hvori han spurgte om, hvad han skulle gøre med jøderne i Danmark. Best arbejdede tæt sammen med den tyske skibsfartsattache [[Georg Ferdinand Duckwitz]] og den 28. september 1943 havde de en samtale, hvor Best fortalte, at en aktion skulle finde sted natten mellem [[1. oktober|1.]] og [[2. oktober]] 1943, hvor jøderne skulle fanges.
Religion Kultur